ပြင်သစ်ဘာသာစကား

ပြင်သစ်ဘာသာစကားရေ ရောမဘာသာစကား တစ်မျိုး ဖြစ်ရေ။ ပြင်သစ်နိုင်ငံ၊ ဆွစ်ဇာလန်နိုင်ငံ ရိုမန်ဒီဒေသ၊ ဘယ်လ်ဂျီယမ်နိုင်ငံ ဝေါလိုနီးယား နန့် ဘရပ်ဆဲလ်ဒေသ၊ မိုနာကိုနိုင်ငံ၊ ကနေဒါနိုင်ငံ ကွိဘက်ဒေသ နန့် အကာဒီးယားဒေသရို့တွင် အဓိက ဘာသာစကားဖြင့် သုံးစွဲကတ်ပြီး အဓိက ဘာသာစကားဖြင့် သုံးစွဲရေ အခြားဒေသတိလည်း ဟိသေးရေ။ ပြင်သစ်ဘာသာစကားကို ဒုတိယဘာသာစကား အဖြစ် အသုံးပြုကတ်ရေ သူတိ တကမ္ဘာလုံး နီရာအနှံ့တွင် ဟိပြီး ပြင်သစ်စကားပြော အာဖရိကဒေသတွင် အများဆုံး ဖြစ်ရေ။ အာဖရိကတွင် ပြင်သစ်ဘာသာ တတ်ကျွမ်းသူတိမှာ ဂါဘွန်နိုင်ငံတွင် ၈၀ %၊ မောရစ်ရှနိုင်ငံတွင် ၇၈ %၊ အယ်လ်ဂျီးရီးယားနိုင်ငံတွင် ၇၅%၊ ဆီနီဂေါနိုင်ငံ နန့် ကို့ဒီဗွားနိုင်ငံ တွင် ၇၀ % အသီးသီး ဟိကတ်ရေ။ မိခင်ဘာသာစကား အဖြစ်သုံးစွဲသူ သန်း ၇၀မှ သန်း ၁၁၀ အတွင်း ဟိမည်ဟု ခန့်မှန်းရပြီး ဒုတိယဘာသာစကား အဖြစ် သုံးစွဲသူ သန်း ၁၉၀ ခန့် ဟိမည်ဟု ခန့်မှန်းရရေ။ ပြင်သစ် ဘာသာစကားရေ ကမ္ဘာပေါ်တွင် အင်္ဂလိပ်ဘာသာစကား ပြီးကေ ဒုတိယမြောက် သင်ယူသူ အများဆုံး ဘာသာစကား ဖြစ်ရေ။